ปกติเป็นคนที่ประจำเดือนมาอย่างสม่ำเสมอไม่เคยผิดปกติอะไรเลยค่ะ แต่ช่วงหลายเดือนที่ผ่านมา ปจด.มามาก มาน้อยบ้าง แต่ที่แปลกคือช่วงที่ควรจะหายจาก ปจด.กับมีเลือดแบบกระปิดกระปอยออกมาตลอดไม่ยอมหยุด *ไม่มีการตั้งครรภ์ หรือการเครียดแต่อย่างใด มีอาการปวดตรงมดลูกในบางครั้ง ไม่ทราบว่าเกิดจากสาเหตุอะไรคะ
สวัสดีค่ะ ประจำเดือนมากระปริดกระปรอยมาไม่สม่ำเสมอ อาจเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-โรคไทรอยด์-น้ำหนักตัวที่มากหรือน้อยผิดปกติการที่ประจำเดือนมาไม่ปกตินั้นเป็นภาวะที่ควรไปพบสูตินรีแพทย์เพื่อหาสาเหตุที่แน่ชัด และแก้ไขตามสาเหตุนั้นๆการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง